钦定古今图书集成/明伦汇编/氏族典/第278卷 > 王世名
## 钦定古今图书集成/明伦汇编/氏族典/第278卷 > 王世名

按《明外史王世名传》：“‘世名，字时望，武义人。父良，与族
子俊同居争屋，为俊殴死。世名恐残父尸，不忍就理，
乃佯听其输田议和，凡田所入，辄易价封识，而潜购
一刃，铭报仇’二字，母妻不知也。服阕，为诸生。及生子
数月，谓母妻曰：‘吾已有后，可以死矣’。一日，俊自外醉
归，世名挺刃迎击之，立毙。即取前封识者诣吏请死。”
时万历九年二月，去父死六年矣。知县陈某上其事
于府，府檄金华知县江大受来讯，世名请受死，大受
欲检尸以直，世名乃令人舁致父棺，将开视之，世名
大恸，以头触阶石，血流殷地。大受及观者陨涕，乃令
舁其柩去。世名遂不食而死。妻俞氏，抚孤三载，自缢
以殉，旌其门曰《孝烈》。